Tolong jelaskan mengenai Sejarah dari Sekolah Kebangsaan Bawang Tian dalam bahasa melayu

Sekolah Kebangsaan Bawang Tian terletak di tengah antara Kampung Bawang dan Kampung Tian, Matu. Sekolah Kebangsaan Bawang Tian pada suatu ketika dahlulu dikenali sebagai "Bawang Tian Combined School, Matu”. Ia dibina pada tahun 1964 hasil gabungan daripada dua buah sekolah, iaitu Sekolah Haji. Hashim (Kampung Tian) dan Sekolah Abang Subah (Kampung Bawang).

Para penduduk Kampung Tian dan Kampung Bawang, Matu telah bergotong-royong membina satu blok bangunan sekolah (sebuah bilik pentadbiran dan enam buah bilik kelas, satu blok rumah guru, satu blok tandas serta sebidang tanah yang sederhana luasnya). Pihak berkuasa Majlis Kerajaan Tempatan Matu menyokong usaha pembinaannya dengan cara mengadakan bahan pembinaan. Maka, terbinalah sebuah sekolah baru dengan nama "Bawang-Tian Combined School, Matu yang diterajui oleh Tuan Haji Wasli bin Taha dan diawasi oleh pihak Majlis Tempatan Matu.

Sekolah Rendah yang pertama  di kampung Bawang ialah Sekolah Abang Subah. Pada masa itu, di Kampung Tian belum ada sekolah. Pelajar-pelajar pertama di Sekolah Abang Subah ialah Encik Saminan b Tinyam, Encik Zawawi b Kawi,Encik Kadir bin Kawi dan lain-lain. Kemudian, dibina Sekolah Haji Hashim di Kampung Tian yang berdekatan kawasan perkuburan. Disebabkan sesi persekolahan tidak menentu di Kampung Bawang dan Kampung Tian ketika itu, maka kedua-dua buah sekolah bersetuju untuk mengabungkan kedua-dua buah sekolah tersebut. Apabila persetujuan diperolehi untuk menggabungkan kedua-dua buah sekolah ini, maka tapak pembinaan pula menjadi masalah. Akhirnya, Haji Gani bersetuju untuk menderma tanahnya sebagai tapak sekolah baru itu. Oleh kerana sekolah ini terletak betul-betul di tengah kedua-dua buah kampung, maka Majlis Tempatan menamakan sekolah itu "Bawang Tian Combined School” yang dirasmikan oleh YAB Stephen Kalong Ningkan, ketua menteri pertama Sarawak.